open-index/open-wikipedia-markdown huggingface dataset:
ย่านผิดปกติแอตแลนติกใต้

thumb|300px|แนวการแผ่รังสีแวนอัลเลน กับตำแหน่งที่บรรจบกับมหาสมุทรแอตแลนติก
thumb|300px|ย่านผิดปกติแอตแลนติกใต้ มีขนาดประมาณ 560 กม.

**ย่านผิดปกติแอตแลนติกใต้** (; SAA) เป็นย่านหนึ่งของผิวโลกที่อยู่ใกล้กับแนวการแผ่รังสีแวนอัลเลนเส้นในมากที่สุด ที่ระดับความสูงดังกล่าวความหนาแน่นของรังสีจะมีสูงกว่าย่านอื่นๆ แนวการแผ่รังสีแวนอัลเลนมีลักษณะสมมาตรกับแกนแม่เหล็กโลก ซึ่งสอดคล้องกับแกนการหมุนของโลกโดยทำมุมประมาณ 11 องศา แกนแม่เหล็กจึงเบี่ยงไปจากแกนการหมุนของโลกประมาณ 450 กิโลเมตร ผลจากการเบี่ยงเบนดังกล่าว เข็มขัดเส้นในของแนวการแผ่รังสีแวนอัลเลนจึงอยู่ใกล้ผิวโลกมากที่สุดที่บริเวณเหนือมหาสมุทรแอตแลนติกตอนใต้ ส่วนที่อยู่ห่างจากผิวโลกมากที่สุดอยู่ที่ประมาณเหนือมหาสมุทรแปซิฟิกตอนเหนือ

ย่านผิดปกติแอตแลนติกใต้ส่งผลกระทบอย่างมีนัยสำคัญต่อดาวเทียมและอวกาศยานสำรวจทางดาราศาสตร์ที่โคจรรอบโลกในระดับความสูงไม่กี่กิโลเมตรเหนือพื้นโลก วงโคจรในระดับนั้นทำให้ดาวเทียมเคลื่อนผ่านย่านความผิดปกติเป็นประจำและทำให้มันต้องได้รับรังสีระดับรุนแรงเป็นเวลาหลายนาทีในแต่ละครั้ง สถานีอวกาศนานาชาติที่โคจรในระดับดังกล่าวโดยมีมุมเบี่ยงเบน 51.6° ก็ต้องสร้างเกราะป้องกันพิเศษเพื่อป้องกันปัญหานี้ เครื่องมือวัดบนกล้องโทรทรรศน์อวกาศฮับเบิลก็ไม่สามารถใช้งานได้ทุกครั้งที่โคจรผ่านย่านนี้

## อ้างอิง

หมวดหมู่:โลก
หมวดหมู่:มหาสมุทรแอตแลนติก
หมวดหมู่:แม่เหล็กโลก
สเปกโทรกราฟต้นกำเนิดจักรวาล

**สเปกโทรกราฟต้นกำเนิดจักรวาล** (; COS) เป็นเครื่องมือวัดชิ้นหนึ่งที่อยู่ในแผนงานติดตั้งบนกล้องโทรทรรศน์อวกาศฮับเบิล จะนำขึ้นสู่อวกาศในภารกิจซ่อมบำรุงครั้งสุดท้ายในเดือนกุมภาพันธ์ ค.ศ. 2009 ออกแบบมาเพื่อถ่ายภาพสเปกโทรกราฟของคลื่นอัลตราไวโอเลตของแหล่งกำเนิดแสงแบบจุด เป้าหมายทางวิทยาศาสตร์ของเครื่องมือนี้รวมถึงการศึกษาจุดกำเนิดของโครงสร้างขนาดใหญ่ในเอกภพ การก่อตัวและวิวัฒนาการของดาราจักร รวมถึงการกำเนิดของกลุ่มดาวและระบบดาวเคราะห์ต่าง ๆ สเปกโทรกราฟต้นกำเนิดจักรวาลได้รับการพัฒนาและสร้างขึ้นโดยห้องวิจัยฟิสิกส์ดาราศาสตร์ที่ศูนย์ศึกษาฟิสิกส์ดาราศาสตร์และดาราศาสตร์อวกาศ (Center for Astrophysics and Space Astronomy; CASA) ที่มหาวิทยาลัยโคโลราโดที่เมือง Boulder

เครื่องมือนี้จะนำขึ้นไปติดตั้งแทนที่เครื่องแก้ไขภาพกล้องโทรทรรศน์อวกาศ (COSTAR) เพื่อให้ช่วยเหลือการทำงานของสเปกโทรกราฟถ่ายภาพกล้องโทรทรรศน์อวกาศซึ่งจะมีการซ่อมแซมในภารกิจซ่อมบำรุงคราวเดียวกัน โดยที่สเปกโทรกราฟกล้องโทรทรรศน์อวกาศจะทำงานที่ช่วงความยาวคลื่นที่กว้างกว่า ส่วนสเปกโทรกราฟต้นกำเนิดจักรวาลจะทำงานที่ละเอียดมากกว่าโดยเฉพาะในช่วงคลื่นอัลตราไวโอเลต

## อ้างอิง

## แหล่งข้อมูลอื่น
* COS จาก STSCI

หมวดหมู่:กล้องโทรทรรศน์อวกาศฮับเบิล
หมวดหมู่:กล้องโทรทรรศน์อัลตราไวโอเลต
เครื่องแก้ไขภาพกล้องโทรทรรศน์อวกาศ

thumb|250px|มนุษย์อวกาศกำลังติดตั้งเครื่องแก้ไขภาพกล้องโทรทรรศน์อวกาศ ในระหว่างภารกิจซ่อมบำรุงที่ 1

**เครื่องแก้ไขภาพกล้องโทรทรรศน์อวกาศ** (; COSTAR) เป็นเครื่องมือที่ออกแบบขึ้นเพื่อแก้ไขปัญหาความคลาดทรงกลมของกล้องโทรทรรศน์อวกาศฮับเบิล ซึ่งเป็นสาเหตุให้การจับภาพสำหรับเครื่องมือวัดอื่น ๆ มีความคลาดเคลื่อนไปหมด เครื่อง COSTAR สร้างโดยบริษัทบอลล์แอโรสเปซ นำขึ้นไปติดตั้งแทนที่เครื่องวัดความสว่างความเร็วสูง (High Speed Photometer; HSP) ในระหว่างภารกิจซ่อมบำรุงกล้องฮับเบิลครั้งที่ 1 เมื่อปี ค.ศ. 1993 สำหรับอุปกรณ์วัดที่สร้างขึ้นใหม่หลังจากนั้น ได้มีการออกแบบเพื่อชดเชยค่าความคลาดทรงกลมนี้ได้ด้วยตัวเองแล้ว

เครื่องแก้ไขภาพกล้องโทรทรรศน์อวกาศจะถูกถอดออกจากกล้องโทรทรรศน์อวกาศฮับเบิลในภารกิจซ่อมบำรุงครั้งที่ 5 ในปี ค.ศ. 2009 เพื่อจะติดตั้งสเปกโตรกราฟต้นกำเนิดจักรวาลแทนที่

## แหล่งข้อมูลอื่น
* เครื่องแก้ไขภาพกล้องโทรทรรศน์อวกาศ

หมวดหมู่:กล้องโทรทรรศน์อวกาศฮับเบิล
ชุดสำรองและชุดเยาวชนของสโมสรฟุตบอลนิวคาสเซิลยูไนเต็ด

**สโมสรฟุตบอลนิวคาสเซิล ยูไนเต็ด ชุดสำรองและชุดเยาวชน** () เป็นทีมชุดสำรองและทีมชุดเยาวชนของนิวคาสเซิลยูไนเต็ด

## เกียรติยศ
**ทีมชุดสำรองและชุดเยาวชน**

***[[FA Premier Academy League|FA Premier Academy Regional Under-17 League]]**: **1 รายการ**
:2001-02

***[[FA Youth Cup]]**: **2 รายการ**
:1961-62, 1984-85

***[[Northern Football Alliance]]**: **5 รายการ**
:1897-98, 1900-01, 1901-02, 1938-39, 1957-58

***[[North Eastern League]]**: **6 รายการ**
:1906–07, 1907-08, 1908-09, 1910-11, 1922-23, 1925-26

***[[Northumberland FA Senior Cup]]**: **30 รายการ**

:1884-85 และ 1888-89 (นิวคาสเซิล อีส เอนด์ เอฟซี), 1887-88 และ 1891-92 (นิวคาสเซิล เวสต์ เอนด์ เอฟซี)

:1898-98, 1900-01, 1903-04, 1904-05, 1906-06, 1908-09, 1909-10, 1910-11, 1911-12 (joint), 1921-22, 1924-25, 1925-26, 1926-27, 1928-29, 1929-30, 1930-31, 1988-89, 1989-90, 1994-95, 1995-96, 1998-99, 1999-00, 2000-01, 2002-03, 2005-06, 2007-08.

## รายชื่อผู้เล่นชุดปัจจุบัน
### ทีมชุดสำรอง
:**' 




















=== ทีมชุดเยาวชน ===
:**' 

 (ยืมตัวจาก แบล็คเบิร์น โรเวอร์ส)

## แหล่งข้อมูลอื่น
* Official Page on nufc.co.uk  
* For more Information from nufc.com 

## อ้างอิง

น
ดราก้อน ฮาร์ท

***ดราก้อน ฮาร์ท*** (อังกฤษ: **Dragonheart**) เป็นภาพยนตร์ประเภท แฟนตาซี/ผจญภัย กำกับโดย ร็อบ โชเฮ็น ออกฉายในปี 1996.

## ข้อมูลอย่างย่อ
ไอนอน เจ้าชายผู้เป็นลูกของราชาองค์หนึ่งที่ปกครองอย่างโหดร้าย และเป็นลูกศิษย์ของอัศวินนามโบเวน เขาสอนเกี่ยวกับการต่อสู้ด้วยดาบ และเรื่องศีลธรรมที่กษัตริย์พึงมีเสมอ วันหนึ่งชาวบ้านทนไม่ไหวจึงทำการก่อกบฏ ผู้เป็นราชาถูกสังหาร และไอนอนที่บาดเจ็บใกล้ตาย

โบเวนกับราชินีได้เดินทางไปขอให้เดรโก มังกรที่มีพลังมากที่สุดในดินแดนแห่งนั้นช่วย เดรโกได้ให้ไอนอนสัญญาว่าจะเป็นราชาที่ดี ก่อนจะมอบดวงใจให้ครึ่งดวง แต่เมื่อเขาหายดีแล้ว เขากลับผิดต่อคำสัญญา และเดินตามรอยผู้เป็นพ่อ โบเวนจึงคิดว่าเดรโกเป็นตัวการ ก่อนจะสาบานว่าจะตามล่ามังกรทุกตัวบนโลก จนเจอเดรโก ทั้งสองประจันหน้ากัน สุดท้ายทั้งสองร่วมมือกันกับชาวบ้านเพื่อโค่นล้มราชาไอนอนลง

## นักแสดง

ทีมพากย์ CVD International

## การผลิต
### การถ่ายทำภาพยนตร์
ถ่ายทำจริงเริ่มในเดือนกรกฎาคมปี 1994 สโลวีเนีย ในช่วงลำดับที่เดรโกและ Bowen ในพวกเขามองเห็นผลกระทบ Squires ผู้บังคับบัญชาก็อตต์และทีมของเขาใช้สิ่งที่พวกเขาเรียกว่า "ติดมอนสเตอร์" - เสาที่มีบาร์และสองวงกลมสีแดงที่ด้านบน - เป็นตัวบ่งชี้สำหรับการที่ตาเดรโกจะเป็นสำหรับ อ้างอิง Quaid ของ นอกจากนี้ยังติดตั้งลำโพงผ่านที่โคเฮนจะอ่านบรรทัดเดรโกของ Quaid ซึ่งเควดกล่าวว่า "ช่วย [เขา] ออกมาก."

ในขณะที่ถ่ายทำฉากที่เกี่ยวข้องกับเดรโกในเที่ยวบินลูกเรือที่ใช้ไฟขนาดเล็กเป็นข้อมูลอ้างอิงและจากนั้นแก้ไขภาพไป "ใส่เดรโกมากกว่าด้านบนของที่และลบร่องรอยใด ๆ ของอากาศยาน.

ถึงแม้ว่าเดรโกมีการแสดงอย่างเต็มที่ในการ CGI, โมเดลขนาดเต็มจากบางส่วนของเดรโกของส่วนของร่างกายได้สำหรับบางฉาก หนึ่งในนั้นคือการเดินเท้าของเดรโกซึ่งถูกใช้ในการตรึงโบเวนกับพื้นดินและอื่น ๆ ที่เป็นเดรโกขากรรไกรในช่วงฉากที่โบเวนได้รับการติดกับดักอยู่ข้างใน ในขณะที่เท้าถูกเท้าไม่เคลื่อนไหวขากรรไกรได้ชิ้นส่วนที่เคลื่อนไหวและต้องถูกดำเนินการโดยเชิดหุ่น.

ตามที่โคเฮนพวกเขาใช้เวลาสิบสามเดือนเพิ่มการทำงานบนแผ่นฟิล์มหลังจากการตัดขั้นสุดท้ายของภาพยนตร์ เขาในกรุงโรมที่จะยิงตามฤดูกาลในตำแหน่งในช่วงเวลานี้และมีการทบทวนลำดับของภาพเคลื่อนไหวที่มี ILM และให้พวกเขาเห็นและคำแนะนำของเขาผ่านทางเชื่อมดาวเทียม.

## แผนกต้อนรับ

## ผลสืบเนื่อง
ในปี พ.ศ. 2543, ดรากอนฮาร์ท: กำเนิดใหม่ศึกอภินิหารมังกรไฟ ซึ่งเป็นผลสืบเนื่องที่ออกโดยตรงไปยังวิดีโอ.



## การอ้างอิง

## ดูเพิ่ม
*สมัยกลาง
*มังกร
*ปกรณัมเกี่ยวกับบริเตน
*เวลส์

## ลิงก์จากภายนอก
* 

## อ้างอิง

หมวดหมู่:ภาพยนตร์ที่ออกฉายในปี พ.ศ. 2539
หมวดหมู่:ภาพยนตร์ที่ถ่ายทำในประเทศสโลวาเกีย
หมวดหมู่:ภาพยนตร์ที่มีฉากในประเทศอังกฤษ
ยุพข่าน

**ยุพข่าน**  มีชื่อจริงว่า **สมชาย งามสมชาติ** เกิดเมื่อปี พ.ศ. 2504 ที่อำเภอสันกำแพง จังหวัดเชียงใหม่ 

ได้ฉายาว่า *ดาวร้ายหน้าหยก* เนื่องจากเป็นนักแสดงตัวร้ายของภาพยนตร์และละครโทรทัศน์ของฉลอง ภักดีวิจิตร หลายต่อหลายเรื่อง อาทิ *[[เสาร์ ๕]]*, *[[เสาร์ ๕ ตอนทับทิมสยาม]]*, *[[ดุจตะวันดั่งภูผา]]* รวมถึงละครโทรทัศน์แนวจักร ๆ วงศ์ ๆ อีกหลายเรื่อง และได้รับรางวัลดาวเมขลาพระเอกดาวร้ายดาวรุ่งดีเด่น ในปี พ.ศ. 2557

เป็นชาวไทยมุสลิม มีศักดิ์เป็นน้องบุญธรรมของดามพ์ ดัสกร ดาวร้ายอีกคนหนึ่งของวงการภาพยนตร์ไทย

ในปี พ.ศ. 2550 ได้ออกอัลบั้มเพลงชื่อชุด ***สมานฉันท์*** ในสังกัดซิกม่า มีทั้งหมด 10 เพลง และบางส่วนเป็นเพลงประกอบละครโทรทัศน์ด้วย  คือ *จอมใจจอมโจร* ซึ่งเป็นเพลงประกอบละครโทรทัศน์เรื่อง *จอมคนปล้นผ่าโลก* ทางช่อง 7 ในปี พ.ศ. 2545 

เป็นศิลปินอีกคนหนึ่งที่ขึ้นร้องเพลงบนเวทีของพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 ซึ่งเพลงที่ร้องบ่อยจนเป็นเอกลักษณ์ประจำตัวคือ *เหน็บหนาว* พร้อมกับแว่นตาดำและเสื้อแจ็คเก็ตหนังสีดำตัวใหญ่

ใน การเลือกตั้ง พ.ศ. 2562 ยุพข่านได้ลงสมัครรับเลือกตั้ง ส.ส. กทม. เขต 3 ยานนาวา บางคอแหลม ในสังกัด พรรคชาติไทยพัฒนา พร้อมกับชื่อใหม่ **ศิระรังษี ปารมีอิทธิวงศ์**

## ผลงานละคร

* วิมานมะพร้าว (2537)
* จากวันนี้ไปให้เธอคนเดียว (2539)
* สิงหไกรภพ (2540)
* ระย้า (2541) รับบท กล่ำ
* ดาวกลางดง (2542)
* คู่อันตรายดับเครื่องชน (2542)
* อังกอร์ (2543) รับบท จ่าเมฆ
* ส่วย สะท้านแผ่นดิน (2544)
* ทอง 5 (2544)
* นางแมวป่า (2545)
* ล่าสุดขอบฟ้า (2545)
* จอมคนปล้นผ่าโลก (2545) รับบท กำภู
* รอยไถ (2545) รับบท แปลก
* มหาเฮง (2546)
* อังกอร์ 2 (2548)
* ทอง ๙ (2551)
* เสาร์ ๕ (2552) รับบท ยาโค่
* อุบัติรักเกาะสวรรค์ (2554) รับบท นายใหญ่ / การีม
* เสาร์ ๕ ตอนทับทิมสยาม (2554) รับบท อับดุล ราฮีม
* ดุจตะวันดั่งภูผา (2555) รับบท น้าแป๊ด
* ขุนเดช (2555) รับบท เสือแชน (ลูกน้อง)
* ทอง 10 (2559) รับบท ตาเผ่
* เล็บครุฑ (2561) รับบท กัปปน์
* พ่อตาปืนโต ตอน สาวกำนันพันธุ์ดุ (2568) รับบท ยุพข่าน (รับเชิญ)

## ชื่ออื่น
*ยุพข่าน งามสมชาติ
*ยุพข่าน ดัสกร

## อ้างอิง
*ศิลปินรวมใจ ณ มัฆวานฯ ร่วมต้าน “นอมินีขายชาติ” 
*บทสัมภาษณ์ ยุพข่าน งามสมชาติ อัลบั้มสมานฉันท์ สังกัด บ.ซิกม่า อินเตอร์เนชั่นแนล จก. 

## แหล่งข้อมูลอื่น
* การแสดงสดเพลงเหน็บหนาวบนเวทีพันธมิตรฯ
* การแสดงสดเพลงจอมใจจอมโจร

หมวดหมู่:บุคคลจากอำเภอสันกำแพง
หมวดหมู่:มุสลิมชาวไทย
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พรรคชาติไทยพัฒนา
หมวดหมู่:พันธมิตรประชาชนเพื่อประชาธิปไตย
หมวดหมู่:นักแสดงจากจังหวัดเชียงใหม่
ความละเอียดเชิงมุม

**ความละเอียดเชิงมุม** () เป็นค่าที่บ่งบอกถึงระดับความละเอียดของอุปกรณ์ที่สร้างภาพแบบต่างๆ เช่น กล้องโทรทรรศน์วิทยุ กล้องจุลทรรศน์ กล้องถ่ายรูป หรือแม้แต่ดวงตาของมนุษย์

**กำลังแยกชัด** (resolving power) เป็นความสามารถของอุปกรณ์สร้างภาพในการแยกแยะจุดแต่ละจุดของภาพวัตถุว่ามีมุมที่เหลื่อมล้ำกันอย่างไร คำว่า *ความละเอียด* คือระยะทางน้อยที่สุดระหว่างวัตถุ (จุดหรือเส้น) ที่สามารถแยกภาพออกจากกันได้ แต่คำนี้ไม่ค่อยใช้กับกล้องจุลทรรศน์หรือกล้องโทรทรรศน์เท่าใดนัก สำหรับในการวิเคราะห์ทางวิทยาศาสตร์ คำว่า *ความละเอียด* โดยมากจะหมายถึงความเที่ยงตรงของเครื่องมือวัดหรือเครื่องมือบันทึก (ในการบันทึกภาพหรือสเปกตรัม) มากกว่า

## แหล่งข้อมูลอื่น
* หลักการและการคำนวณความละเอียดในกล้องจุลทรรศน์ โดย Michael W. Davidson, Nikon MicroscopyU (website).

หมวดหมู่:ทัศนศาสตร์
หมวดหมู่:มุม
สะพานอรไทย

**สะพานอรทัย** (โดยมากสะกด **อรทัย**) เป็นสะพานข้ามคลองเปรมประชากรช่วงที่บรรจบคลองผดุงกรุงเกษม อยู่บนถนนลูกหลวง เขตดุสิต กรุงเทพมหานคร ระหว่างสะพานมัฆวานรังสรรค์กับสะพานเทวกรรมรังรักษ์ บริเวณมุมด้านทิศตะวันออกเฉียงใต้ของทำเนียบรัฐบาล

สะพานแห่งนี้สร้างขึ้นในรัชกาลที่ 5 ตั้งชื่อตามพระนามของพระเจ้าบรมวงศ์เธอ พระองค์เจ้าอรไทยเทพกัญญา มีสถาปัตยกรรมแบบตะวันตก มีเหล็กดัด ลายปูนปั้นตกแต่งเสา ตกแต่งราวสะพาน และมีเสาโคมไฟส่องสว่างที่มีลวดลายงดงามแบบยุโรป

## อ้างอิง

## แหล่งข้อมูลอื่น

อรไทย
อรไทย
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
กฎของฮับเบิล

**กฎของฮับเบิล** เป็นสมการในวิชาฟิสิกส์จักรวาลวิทยาที่อธิบายปรากฏการณ์การเคลื่อนไปทางแดงของแสงที่ได้รับจากดาราจักรอันห่างไกลซึ่งมีค่าแปรผันไปตามระยะห่าง กฎนี้คิดค้นขึ้นครั้งแรกโดย เอ็ดวิน ฮับเบิล ในปี ค.ศ. 1929 หลังจากเขาได้เฝ้าสังเกตการณ์ทางดาราศาสตร์มานับสิบปี นับได้ว่าการเฝ้าสังเกตการณ์ของฮับเบิลเป็นหลักฐานชิ้นแรกของแนวคิดการขยายตัวของจักรวาล ซึ่งเป็นหลักฐานชิ้นสำคัญของแนวคิดบิกแบง ข้อมูลในการคำนวณล่าสุดใช้ข้อมูลในปี 2003 ซึ่งได้จากดาวเทียม WMAP ร่วมกับข้อมูลทางดาราศาสตร์อื่น ๆ ได้ค่าคงที่ของฮับเบิลเท่ากับ 70.1 ± 1.3 (กม./วินาที)/เมกะพาร์เซก ซึ่งสอดคล้องกับค่าที่คำนวณได้จากกล้องโทรทรรศน์อวกาศฮับเบิลเมื่อปี 2001 คือ 72 ± 8 (กม./วินาที)/เมกะพาร์เซก

## ประวัติ

ก่อนหน้าที่ฮับเบิลจะทำการสังเกตการณ์ของเขานับสิบปี มีนักฟิสิกส์และนักคณิตศาสตร์มากมายริเริ่มคิดค้นทฤษฎีที่สอดคล้องกับความสัมพันธ์ระหว่างอวกาศ-กาล โดยใช้สมการสนามในทฤษฎีสัมพัทธภาพทั่วไปของไอน์สไตน์ การพยายามใช้หลักการพื้นฐานที่ง่ายที่สุดเพื่ออธิบายธรรมชาติของเอกภพทำให้พบข้อเท็จจริงที่ผิดจากความเข้าใจเดิมว่าเอกภพนั้นหยุดนิ่ง ตรงกันข้าม เอกภพกำลังมีความเคลื่อนไหวอยู่อย่างต่อเนื่อง

### สมการ FLRW
ปี ค.ศ. 1922 อเล็กซานเดอร์ ฟรีดแมน พัฒนาสมการฟรีดแมนของเขาขึ้นจากสมการของไอน์สไตน์ ทำให้เห็นว่าเอกภพอาจจะขยายตัวอยู่ในอัตราที่สามารถคำนวณจากสมการได้ ค่าพารามิเตอร์ที่ฟรีดแมนใช้ ปัจจุบันเป็นที่รู้จักกันในฐานะ *ตัวประกอบขนาด* (scale factor) ซึ่งสามารถพิจารณาเป็นรูปแบบขนาดที่แปรผันตามค่าคงที่ในกฎของฮับเบิลได้ ฌอร์ฌ เลอแม็ทร์ ก็ได้ทำการศึกษาและพบผลลัพธ์ที่คล้ายคลึงกันในปี 1927 แนวคิดของพวกเขาเกี่ยวกับการขยายตัวของกาล-อวกาศ เป็นจุดเริ่มต้นที่นำไปสู่ทฤษฎีบิกแบง และทฤษฎีสภาวะสมดุลในจักรวาลวิทยา

## การตีความ

## อ้างอิง

หมวดหมู่:จักรวาลวิทยาเชิงกายภาพ
หมวดหมู่:ดาราศาสตร์
หมวดหมู่:โครงสร้างขนาดใหญ่ในเอกภพ
บานเช้า

**บานเช้า** หรือ **บานเช้าสีขาว** () เป็นไม้ดอกล้มลุกมีถิ่นกำเนิดจากทวีปอเมริกาเขตร้อน ดอกจะบานตอนเช้าเมื่อมีแสงแดดแล้ว ตอนเย็นจะเหี่ยวหุบเป็นรูปหลอดตั้ง ลำต้นมีเนื้อไม้ กิ่งอ่อนมีขนสั้นอ่อนนุ่มสีขาวเกาะติดจำนวนมาก 

## ลักษณะ
* ใบเดี่ยวทรงรีสีเขียว ปลายแหลม โคนเรียวแหลม ออกเป็นคู่ ๆ สลับกัน ใบมีสีเขียวเข้มและดก ขอบใบเป็นหยักแบบฟันเลื่อย มีหูใบขนาดเล็กทรงสามเหลี่ยมสีเขียวปลายสีเหลือง ก้านใบสีเขียวอ่อนอมเหลือง 
* ดอกออกเดี่ยวที่ซอกใบบริเวณปลายกิ่ง กลีบดอกมี 5 กลีบ ดอกมีสีเหลืองนวล กลางดอกแต้มสีน้ำตาลแดงเข้ม 
* ผลทรงกลมปลายแหลม แห้งแล้วแตกเป็น 3 พู เมล็ดทรงกลมขนาดเล็กจำนวนมาก
* ขยายพันธุ์โดยเพาะมล็ด และการปักชำกิ่ง

## อ้างอิง

* http://clgc.rdi.ku.ac.th/resource/ornament/turnera/turnera.html 

หมวดหมู่:ไม้ดอกไม้ประดับ
หมวดหมู่:วงศ์กะทกรก
เปิงมาง

200px|thumb|เปิงมางคอก
**เปิงมาง** หรือ **เปิงมางคอก** เป็นเครื่องดนตรีชนิดหนึ่ง แต่เดิมเป็นเครื่องดนตรีของชาวมอญ ใช้ตีหยอกล้อกับตะโพนมอญ มีลักษณะเป็นกลองขนาดต่างกัน 7 ลูกผูกเป็นราวในชุดเดียวกัน เรียงจากใหญ่ไปหาเล็ก ตัวกลองขึงด้วยหนังสองหน้า ขึ้นหน้าด้วยหนังเรียดโยงสายเร่งหนังหน้ากลองเป็นแนวยาวตลอด เวลาบรรเลงต้องติดข้าวสุกบดผสมขี้เถ้า คอกเปิงมางทำเป็นรั้ว 3 ชิ้นติดต่อกัน มีตะขอแขวนลูกเปิงเป็นระยะ คอกเป็นรูปเกือบครึ่งวงกลม เปิงมางคอกใช้บรรเลงในวงปี่พาทย์มอญ บรรเลงเพลงล้อเลียนขัดจังหวะด้วยเพลงตะพดมนต์เพิ่มอารมณ์สนุกสนานให้กับเสียงเพลง

## การสร้าง
เปิงมางคอกเป็นชุดกลองจำนวน 7 ชิ้น คัดเกรดขนาด ซึ่งปรับให้เข้ากับระดับเสียงและโทนสีที่ต้องการโดยยืดหน้าหนังและใช้ส่วนผสมของข้าวสุกและขี้เถ้าที่นวดแล้วนวดตรงกลางหน้าเดียว กลองจะมัดติดกันและห้อยตามลำดับความสูงต่ำของเสียงบนโครงไม้ครึ่งวงกลมที่เรียกว่าโคกเปิง (สูงประมาณ 60 เซนติเมตร) กลองที่มีเสียงต่ำที่สุดจะแขวนไว้ที่ด้านซ้ายสุด และกลองที่มีเสียงสูงสุดจะแขวนไว้ทางด้านขวาสุด

## การใช้
นักดนตรีจะนั่งในโคกเปิงและใช้มือตีกลอง บางครั้งใช้ศอกหรือศีรษะเพื่อนำเสนอรูปแบบที่สวยงามและสนุกสนาน ถ้าใช้กลองเดียว ให้เอามือทั้งสองข้างเล่น

ป
หมวดหมู่:กลอง
หมวดหมู่:วัฒนธรรมมอญ
ลูว์ อัลเลน

thumb|250px|ลูว์ อัลเลน

นายพล **ลูว์ อัลเลน จูเนียร์** () เกิดเมื่อวันที่ 30 กันยายน ค.ศ. 1925 ที่ไมอามี รัฐฟลอริดา สหรัฐอเมริกา เป็นหัวหน้าคณะเจ้าหน้าที่ (Chief of Staff) ของกองทัพอากาศสหรัฐอเมริกาคนที่ 10 ช่วงระหว่างปี ค.ศ. 1978-1982 มีหน้าที่ดูแลงานภายในองค์กร การฝึกอบรมและจัดสรรภารกิจต่างๆ กว่า 750,000 รายการ นอกจากนี้ยังเคยเป็นผู้อำนวยการห้องทดลองการขับเคลื่อนด้วยไอพ่น (Jet Propulsion Laboratory) ขององค์การนาซา และเป็นหนึ่งในคณะที่ปรึกษาประธานาธิบดีด้านงานข่าวกรองระหว่างประเทศ

หมวดหมู่:ทหารอากาศชาวอเมริกัน
หมวดหมู่:บุคลากรของกองทัพอากาศสหรัฐอเมริกา
หมวดหมู่:บุคคลจากรัฐเท็กซัส‎
หมวดหมู่:เสียชีวิตจากโรคข้ออักเสบ
เจ้าพระยาสุธรรมมนตรี

**เจ้าพระยาสุธรรมมนตรี** สามารถหมายถึง
* เจ้าพระยาสุธรรมมนตรี (ปลื้ม สุจริตกุล)
* เจ้าพระยาสุธรรมมนตรี (พร้อม ณ นคร)
* เจ้าพระยาสุธรรมมนตรี (บุญศรี บุรณศิริ)

สุธรรมมนตรี
ชอน โอคีฟ

thumb|250px|ชอน โอคีฟ

**ชอน โอคีฟ** () เกิดเมื่อวันที่ 27 มกราคม ค.ศ. 1956 เคยเป็นผู้อำนวยการองค์การนาซา สหรัฐอเมริกา ตั้งแต่เดือนธันวาคม 2001 ถึงเดือนกุมภาพันธ์ 2005 ตลอดช่วงการบริหารของเขามีเรื่องราวเกิดขึ้นกับนาซามากมายทั้งดีมากและร้ายมาก ตั้งแต่ความสำเร็จในการส่งยานลงสำรวจดาวอังคาร ไปจนถึงโศกนาฏกรรมกระสวยอวกาศโคลัมเบีย

21 กุมภาพันธ์ 2005 หลังจากลาออกจากนาซาแล้ว โอคีฟได้เป็นอธิการบดีมหาวิทยาลัยลุยเซียนา และลาออกเมื่อ 16 มกราคม 2008 

ดาวเคราะห์น้อย 78905 ชอนโอคีฟ ตั้งชื่อเพื่อเป็นเกียรติแก่เขาสำหรับผลงานการปฏิบัติหน้าที่ที่องค์การนาซา

## อ้างอิง

หมวดหมู่:บุคคลจากนิวออร์ลีนส์
หมวดหมู่:บุคลากรในองค์การนาซา
หมวดหมู่:บุคคลจากรัฐคอนเนทิคัต
หมวดหมู่:ชาวอเมริกันเชื้อสายไอริช
หมวดหมู่:ผู้รอดชีวิตจากอุบัติเหตุทางการบิน
โกลำ

**โกลำ** (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เดิมเป็นนายทหารของอ้วนเสี้ยวเช่นเดียวกับเตียวคับในศึกกัวต๋อ เมื่อครั้งที่โจโฉนำกำลังทหารเข้าล้อมเผาเมืองอัวเจ๋า ซึ่งเป็นคลังเสบียงของอ้วนเสี้ยวจนวอดวาย อ้วนเสี้ยวจึงใช้แผนการของกัวเต๋าด้วยการส่งเตียวคับและโกลำให้ไปบุกโจมตีค่ายของโจโฉ แต่ถูกทัพของแฮหัวตุ้นตีแตกพ่าย

หลังเตียวคับและโกลำแตกพ่ายยับเยิน กัวเต๋าเกรงกลัวความผิด จึงปัดความผิดให้พ้นตัวเองด้วยการใส่ร้ายโกลำและเตียวคับด้วยข้อหาการเป็นไส้ศึก สร้างความโกรธแค้นแก่อ้วนเสี้ยวเป็นอย่างมาก จึงคิดสั่งการให้ทหารจับตัวเตียวคับและโกลำมารับโทษทางวินัยทหาร แต่ทั้งสองคนหลบหนีไปได้จึงไปสวามิภักดิ์ต่อโจโฉในภายหลัง เมื่อครั้งเล่าปี่นำกำลังทหารบุกโจมตีเมืองฮูโต๋ แต่ต้องพ่ายแพ้แตกพ่ายยับเยินกลับจ๊กก๊ก โกลำนำกำลังทหารจำนวนมากติดตามเพื่อสังหารเล่าปี่ แต่ในขณะที่เล่าปี่เกือบพลาดท่าเสียทีโกลำที่ติดตามมาจนเกือบถึงตัว จูล่งได้เข้ามาช่วยไว้ได้ทัน และสังหารโกลำตาย

## รายนามบุคคลที่โดนสังหารโดยโกลำ
**เล่าเพ็ก** ทหารเอกของเล่าปี่

## ดูเพิ่ม
* สามก๊ก
* ตัวละครในสามก๊ก

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลในยุคสามก๊ก
ศูนย์ประสานงานกล้องโทรทรรศน์อวกาศยุโรป

**ศูนย์ประสานงานกล้องโทรทรรศน์อวกาศยุโรป** (; ST-ECF) เป็นสถาบันที่ตั้งขึ้นเพื่อทำหน้าที่สนับสนุนและบริหารงานบริการเบื้องต้นสำหรับนักดาราศาสตร์ชาวยุโรปเพื่อเข้าใช้งานกล้องโทรทรรศน์อวกาศฮับเบิล อันเป็นโครงการร่วมระหว่างองค์การนาซากับองค์การอวกาศยุโรป ศูนย์นี้ตั้งขึ้นเมื่อปี ค.ศ. 1984 โดยองค์การอวกาศยุโรปและหอดูดาวยุโรปใต้ ตั้งอยู่ที่สำนักงานใหญ่ของหอดูดาวยุโรปใต้ที่เมือง การ์ชิง ไบ มึนเชน ประเทศเยอรมนี

ศูนย์ประสานงานกล้องโทรทรรศน์อวกาศยุโรปจะให้รายละเอียดทางเทคนิคเกี่ยวกับกล้องโทรทรรศน์อวกาศฮับเบิลและเครื่องมือทางวิทยาศาสตร์ต่างๆ บนยาน ให้ความช่วยเหลือเหล่านักดาราศาสตร์ยุโรปเพื่อเตรียมเอกสารขอใช้เวลาสังเกตการณ์ของกล้อง รวมถึงการพัฒนาและปรับแต่งซอฟต์แวร์คอมพิวเตอร์สำหรับการประมวลผลข้อมูลเฉพาะทางที่ผู้ใช้งานกล้องฮับเบิลจำเป็นต้องใช้ การทำงานของศูนย์ประสานงานกล้องโทรทรรศน์อวกาศยุโรปจะประสานงานอย่างใกล้ชิดกับสถาบันวิทยาศาสตร์กล้องโทรทรรศน์อวกาศ ที่เมืองบัลติมอร์ สหรัฐอเมริกา ซึ่งมีหน้าที่ดูแลการปฏิบัติงานของกล้องฮับเบิลโดยตรง

## แหล่งข้อมูลอื่น
* STECF.org เว็บไซต์อย่างเป็นทางการ

หมวดหมู่:กล้องโทรทรรศน์อวกาศฮับเบิล
หมวดหมู่:องค์การอวกาศยุโรป
ยูนะ อิโต

**ยูนะ อิโต** (, , ) หรืออาจรู้จักในชื่อ **คริสติน อิโต** () เป็นนักร้องเพลงป็อป  มีบิดาเป็นชาวญี่ปุ่น กับมารดาชาวอเมริกันเชื้อสายเกาหลี รวมทั้งยังเป็นนักแต่งเพลงและนักแสดงในประเทศญี่ปุ่น ยูนะเกิดที่ลอสแอนเจลิสวันที่ 20 กันยายน ค.ศ. 1983 แต่ไปเติบโตที่ฮาวาย ปัจจุบันเป็นนักร้องในค่ายโซนี่ มิวสิค เจแปน ยูนะโด่งดังจากการแสดงภาพยนตร์ญี่ปุ่นเรื่อง นานะ และยังเป็นผู้ร้องเพลงประกอบภาพยนตร์ที่มีชื่อเพลงว่า "Endless Story" ที่ได้รับความนิยมอย่างมากจากการติดชาร์ตเพลงฮิตอันดับ 2 ในชาร์ตของโอริคอน

## อ้างอิง

หมวดหมู่:นักร้องหญิงญี่ปุ่น
หมวดหมู่:ชาวอเมริกันเชื้อสายญี่ปุ่น
หมวดหมู่:ชาวอเมริกันเชื้อสายเกาหลี
หมวดหมู่:นักร้องเกาหลีใต้
หมวดหมู่:บุคคลจากลอสแอนเจลิส
หมวดหมู่:บุคคลจากโฮโนลูลู
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
เดสทรอยกันดั้ม

**GFAS-X1 เดสทรอยกันดั้ม**(ญี่ปุ่น:デストロイガンダム  ;อังกฤษ:Destroy Gundam) เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ ร่างโมบิลสูทของเดสทรอยกันดั้มจะมีลักษณะคล้ายกับไซโคกันดั้มในภาคโมบิลสูทเซต้ากันดั้ม แต่ร่างโมบิลอาเมอร์จะคล้ายกับบิกแซมในโมบิลสูทกันดั้ม

## จุดเด่น
เดสทรอยกันดั้มเป็นโมบิลสูทขนาดใหญ่ของกลุ่มพันธมิตรโลกซึ่งออกแบบไว้สำหรับทำลายฐานที่มั่นของศัตรู แบ็คแพ็คของติดตั้งโฮเวอร์ยูนิตไว้ ซึ่งเมื่อแปลงร่างเป็นโมบิลอาเมอร์จะพับลงมาขนานกับพื้นให้เดสทรอยลอยตัวกลางอากาศได้ ซึ่งในร่างโมบิลอาเมอร์นี้จะใช้ปืนใหญ่พลังงานสูงสองลำกล้อง "ออฟพรัลไดรเซน" ซึ่งอยู่ด้านหลังสองกระบอกเป็นอาวุธหลัก และมีปืนพลาสม่าความร้อนสูง "เนเฟอเทม 503" ซึ่งติดไว้รอบแบ็คแพ็ค 20 กระบอกไว้ทำลายศัตรูที่เข้าใกล้ ส่วนในร่างโมบิลสูทนั้น ที่ปากจะเป็นปืนพลังงาน "ซอร์นมาร์คทูว์" ที่พัฒนามาจากของเรดเดอร์กันดั้ม ที่ลำตัวมีปืนใหญ่พลังงานสูง "ซูเปอร์ซิลลา" สามกระบอก ซึ่งพัฒนาต่อมาจากที่อีจิสกันดั้มและคาลามิตี้กันดั้มใช้ เดสทรอยกันดั้มติดบีมแคนน่อนไว้ที่ข้อมือและนิ้วทั้งสิบก็เป็นบีมกัน ซึ่งส่วนแขนของเดสทรอยกันดั้มสามารถปล่อยแยกจากตัวไปยิงโจมตีศัตรูจากตำแหน่งอื่นได้เหมือนซีอองก์แต่ไม่มีสายเคเบิล นอกจากนี้เดสทรอยกันดั้มยังมีโพซิตรอนรีเฟลคเตอร์ซึ่งเป็นบีมชิลด์ที่สามารถป้องกันการโจมตีจากปืนโพซิตรอนบีมของยานแม่ได้

เดสทรอยกันดั้มใช้งานครั้งแรกเพื่อทำลายเบอร์ลินซึ่งเป็นเมืองสำคัญของสหพันธ์ยูเรเซียโดยมีสเตลล่าร์ ลูเซียร์เป็นนักบิน แม้ว่าเดสทรอยกันดั้มจะถูกฟรีด้อมกันดั้มของคิระ ยามาโตะทำลายในที่สุด แต่ก็ทำให้เมืองเบอร์ลินพินาศย่อยยับ ต่อมายังมีเดสทรอยกันดั้มจำนวนห้าเครื่องปรากฏตัวในการต่อสู้ที่ฐานทัพเฮฟเวนเบสและที่เรเควียมอีกสามเครื่อง แต่ทั้งหมดก็ถูกทีมเดสทินีกันดั้ม ลีเจนด์กันดั้มและอิมพัลส์กันดั้มของซาฟท์ทำลายจนหมด ในมังงะ *เดลต้าแอสเทรย์* ยังมีเดสทรอยกันดั้มซึ่งฟานเฟลท์ รีอา รินเซย์ใช้ต่อสู้กับ MMF-JG73L เทิร์นเดลต้า ของแอกเนส บราเอแต่ก็ถูกทำลายเช่นเดียวกัน

เกราะของเดสทรอยกันดั้มนั้น サンライズ監修のファクトファイル ระบุว่าเป็นเกราะวาริเอเบิลเฟสชิฟท์อาเมอร์ แต่วิดีโอเกม *เอสดีกันดั้มจีเจเนเรชัน พอร์ทเทเบิล* และ *กันดั้มซี้ดเดสทินี เจเนเรชันออฟซีอี* ระบุว่าเป็นทรานเฟสอาเมอร์

## ดูเพิ่ม
* รายชื่อหุ่นยนต์ใน Cosmic Era

ดเดสทรอยกันดั้ม
เจ้าพระยาธรรมาธิกรณาธิบดี

**เจ้าพระยาธรรมาธิกรณาธิบดี** สามารถหมายถึง
* เจ้าพระยาธรรมาธิกรณาธิบดี (ทองดี)
* เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล)
* เจ้าพระยาธรรมาธิกรณาธิบดี (เสือ สนธิรัตน์)
* เจ้าพระยาธรรมาธิกรณาธิบดี (ลมั่ง สนธิรัตน์)
* เจ้าพระยาธรรมาธิกรณาธิบดี (สด สุนทรศารทูล)
ตารางธาตุ (มาตรฐาน)

**รูปแบบตารางธาตุแบบมาตรฐาน**ที่ประกอบด้วยสัญลักษณ์และเลขอะตอมของธาตุแต่ละชนิด

## ตาราง





รหัสสีสำหรับเลขเชิงอะตอม:
* ธาตุที่เลขเชิงอะตอมเป็น สีน้ำเงิน เป็นของเหลวที่ STP
* ธาตุที่เลขเชิงอะตอมเป็น สีเขียว เป็นก๊าซที่ STP
* ธาตุที่เลขเชิงอะตอมเป็น สีดำ เป็นของแข็งที่ STP
* ธาตุที่เลขเชิงอะตอมเป็น สีแดง เป็น ธาตุสังเคราะห์ (ทุกธาตุเป็นของแข็งที่ STP ยกเว้นโคเปอร์นิเซียมที่น่าจะเป็นของเหลว)
* ธาตุที่เลขเชิงอะตอมเป็น สีเทา ยังไม่มีการค้นพบ (ธาตุเหล่านี้ในตารางจะมีสีพื้นจาง ๆ ที่ใกล้เคียงกับสีพื้นของอนุกรมเคมีที่ธาตุดังกล่าวน่าจะเป็นสมาชิก)


## อ้างอิง
* ตารางธาตุในปัจจุบัน  ข้อมูลจากภาควิชาฟิสิกส์ มหาวิทยาลัยราชมงคล
* ตารางธาตุในปัจจุบัน  ข้อมูลจากเครือข่ายคอมพิวเตอร์เพื่อโรงเรียนไทย

## ดูเพิ่ม
* ตารางธาตุ

หมวดหมู่:ตารางธาตุ
ประวัติศาสตร์อันดอร์รา

300px|thumb|แผนที่ประเทศอันดอร์รา อยู่ระหว่างฝรั่งเศสกับสเปน
**อันดอร์รา**เป็นประเทศขนาดเล็กในยุโรป เดิมเป็นดินแดนที่ปกครองด้วยระบบฟิวดัล อยู่ภายใต้การปกครองของบิชอปแห่งอูร์เดลและประมุขของฝรั่งเศส ภายหลังจึงยุติการปกครองระบบฟิวดัล เป็นรัฐเอกราชโดยสมบูรณ์และเข้าเป็นสมาชิกของสหประชาชาติเมื่อ พ.ศ. 2536

## ยุคโบราณ
ดินแดนที่เป็นประเทศอันดอร์ราในปัจจุบัน เริ่มเป็นที่รู้จักตั้งแต่สมัยโรมัน โดยชาวโรมันเรียกกลุ่มชนในบริเวณนี้ว่าชาวอันดอเซียน ภายหลังดินแดนนี้ถูกชาวมัวร์ที่นับถือศาสนาอิสลามยึดครองจนกระทั่งจักรพรรดิชาร์เลอมาญขับไล่ชาวมัวร์ออกไปได้เมื่อ พ.ศ. 1344 ในสมัยพระเจ้าชาร์ลที่ 2 ทรงให้เคาน์แห่งอูเดลปกครองอันดอร์ราในฐานะลอร์ด 

จนกระทั่ง พ.ศ. 1497 ทายาทของเคาน์แห่งอูเดลได้ยกอันดอร์ราให้บิชอปแห่งอูเดล ภายหลังเคาน์แห่งฟัวซึ่งเป็นทายาทอีกคนหนึ่งของเคาน์แห่งอูเดลได้เรียกร้องสิทธิในการปกครองอันดอร์ราจึงเกิดปัญหาความตึงเครียดขึ้น จนกระทั่งมีการประนีประนอมกันได้ใน พ.ศ. 1871 โดยทั้งสองฝ่ายมีอำนาจปกครองร่วมกัน บิชอปแห่งอูเดลซึ่งเป็นฝ่ายสเปนยังได้สิทธิปกครองอันดอร์รา ส่วนทางฝ่ายฝรั่งเศส สิทธินี้เป็นของกษัตริย์ฝรั่งเศสเมื่อทายาทคนหนึ่งของเคาน์แห่งฟัวได้ขึ้นครองราชย์เป็นพระเจ้าเฮนรี่ที่ 4

## ภายใต้การปกครองของสเปนและฝรั่งเศส
เมื่อเกิดการปฏวัติฝรั่งเศสเมื่อ พ.ศ. 2336 รัฐบาลปฏิวัติสละสิทธิ์ในการปกครองอันดอร์รา จนกระทั่งฝรั่งเศสเปลี่ยนกลับมาปกครองแบบกษัตริย์อีกครั้งใน พ.ศ. 2349 จักรพรรดินโปเลียนที่ 1 จึงรื้อฟื้นความสัมพันธ์กับอันดอร์ราและใช้สิทธิของประมุขฝรั่งเศสปกครองอันดอร์ราอีกครั้งและคงสิทธินี้เรื่อยมาแม้ว่าภายหลังฝรั่งเศสจะกลับไปปกครองแบบสาธารณรัฐอีก

อันดอร์ราเป็นดินแดนที่แทบจะอยู่อย่างโดดเดี่ยวถูกตัดขาดจากกิจกรรมภายนอก ในระหว่างสงครามโลกทั้งสองครั้งโดยดำรงความเป็นกลางไว้ได้ และจากการที่ฝรั่งเศสมีบทบาทในการปกครองด้วยทำให้อันดอร์ราไม่ได้รับผลกระทบจากสงครามกลางเมืองสเปน

## สิ้นสุดระบบฟิวดัล
อันดอร์ราเป็นประเทศสุดท้ายในยุโรปที่ปกครองด้วยระบบฟิวดัล การปฏิรูปการเมืองในอันดอร์ราเกิดขึ้นเมื่อ พ.ศ. 2523 มีการเลือกสมาชิกสภาปกครอง มีการร่างรัฐธรรมนูญใหม่ อันดอร์รามีการลงประชามติเพื่อรับรองร่างรัฐธรรมนูญเมื่อ 10 มีนาคม พ.ศ. 2536 ซึ่งเสียงส่วนใหญ่เห็นชอบ จึงมีการประกาศใช้เมื่อ 4 พฤษภาคม พ.ศ. 2536 เมื่อประมุขแห่งฝรั่งเศสและบิชอปแห่งอูร์เดลลงนามรับรองจึงถือว่าการปกครองระบบฟิวดัลในอันดอร์ราสิ้นสุดลง อันดอร์ราเข้าเป็นสมาชิกสหประชาชาติเมื่อเดือนกรกฎาคม พ.ศ. 2536 และจัดการเลือกตั้งทั่วไปตามรัฐธรรมนูญฉบับใหม่ครั้งแรกเมื่อ 12 ธันวาคม พ.ศ. 2536
## อ้างอิง
* อนันต์ชัย เลาหะพันธุ. ราชรัฐอันดอร์รา ใน สารานุกรมประเทศในทวีปยุโรป ฉบับราชบัณฑิตยสถาน. 2550. หน้า 31-36
## แหล่งข้อมูลอื่น
* History of Andorra: Primary Documents
* Background Note: Andorra
* History of Andorra
* http://www.rulers.org/rula2.html#andorra

หมวดหมู่:ประวัติศาสตร์ยุโรป
หมวดหมู่:ประเทศอันดอร์รา
โจฮันเนส เลวารีซา

**โจฮันเนส เลวารีซา** (Johannes Lewarisa)  นักมวยสากลชาวอินโดนีเซีย สถิติการชก 9 ครั้ง ชนะ 1 แพ้ 8 
## ประวัติ
สถิติการชกของริวาริสซาที่บันทึกไว้ใน Boxrec.com ครั้งแรกคือการขึ้นชิงแชมป์อินโดนีเซียรุ่นไลท์ฟลายเวทเมื่อ 13 มิถุนายน พ.ศ. 2536 ซึ่งริวาริสซาเป็นฝ่ายแพ้คะแนนไฟซัล อักบาร์ไม่ได้แชมป์ จากนั้น ไปชกแพ้คะแนน ชาง ยังซุนที่เกาหลีใต้เมื่อ พ.ศ. 2538 และขึ้นชิงแชมป์อินโดนีเซียรุ่นไลท์ฟลายเวทเมื่อ 30 ธันวาคม พ.ศ. 2540 แพ้คะแนน ดิโร ริวาริสซา มาชิงแชมป์ PABA รุ่นฟลายเวทในไทยเมื่อ 8 กันยายน พ.ศ. 2543 แพ้น็อค เด่นเก้าแสน เก้าวิชิต ยก 3 แลมาชกนอกรอบเมื่อ พ.ศ. 2544 แพ้น็อค ศรพิชัย พิษณุราชันย์ ยก 4 และชกชนะคะแนน โกศล ส.วรพิน ที่อินโดนีเซียเมื่อ พ.ศ. 2545หลังจากที่ริวาริสซาแพ้น็อค จิมมี่ พีนนตวน ยก 2 เมื่อ 4 กรกฎาคม พ.ศ. 2545 แล้วก็ไม่ได้ขึ้นชกอีกเลย
## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นฟลายเวทเมื่อ 8 กันยายน 2543 แพ้น็อค เด่นเก้าแสน เก้าวิชิต ยก 3 ที่ สุราษฎร์ธานี

## อ้างอิง
* สถิติการชก boxrec.com 

หมวดหมู่:นักมวยสากลชาวอินโดนีเซีย
เนบิวลานกอินทรี

**เนบิวลานกอินทรี** (; หรือวัตถุท้องฟ้าของเมซีเยหมายเลข 16; M16; หรือ NGC 6611) เป็นกระจุกดาวเปิดอายุน้อยในกลุ่มดาวงู และเป็นหนึ่งในบรรดาวัตถุท้องฟ้าที่มีชื่อเสียง เป็นที่สังเกตเห็นได้ง่าย ผู้ค้นพบคือ ฌ็อง-ฟีลิป เดอ เชโซ () ในราวปี พ.ศ. 2288-2289 อยู่ในพื้นที่เกี่ยวเนื่องกับเนบิวลาจาง ๆ หรือย่านเอช 2 ที่ขึ้นบัญชีไว้ในรหัส ไอซี 4703 เป็นย่านก่อตัวของดาวฤกษ์ใหม่ที่อยู่ห่างจากโลกไปประมาณ 7,000 ปีแสง ดาวฤกษ์ที่สว่างที่สุดในเนบิวลานี้มีโชติมาตรปรากฏเท่ากับ 8.24 ซึ่งสามารถมองเห็นได้อย่างชัดเจนโดยใช้กล้องส่องตา

## เสาแห่งการก่อกำเนิด
[thumb|135px|left|''[เสาแห่งการก่อกำเนิด* ในเนบิวลานกอินทรี ภาพจาก[[กล้องโทรทรรศน์อวกาศฮับเบิล]]]]
ภาพถ่ายเนบิวลาจาก[[กล้องโทรทรรศน์อวกาศฮับเบิล]]เมื่อปี พ.ศ. 2538 ทำให้เราเข้าใจกระบวนการภายในเนบิวลามากยิ่งขึ้น ภายในเนบิวลานกอินทรีมีย่านที่เรียกว่า "[[เสาแห่งการก่อกำเนิด]]" () ซึ่งเป็นย่านก่อตัวดาวฤกษ์ใหม่ที่ใหญ่มาก มีพื้นที่มืดเป็นส่วนเล็ก ๆ ที่เชื่อว่าน่าจะเป็น[[ดาวฤกษ์ก่อนเกิด]] ในปี พ.ศ. 2548 [[กล้องโทรทรรศน์อวกาศสปิตเซอร์]]สามารถถ่ายภาพโครงสร้างคล้ายเสาเช่นนี้ได้ในบริเวณ[[กลุ่มดาวค้างคาว]] ซึ่งเป็นย่านก่อตัวเป็นดาวฤกษ์ใหม่ที่มีขนาดใหญ่กว่าที่พบในเนบิวลานกอินทรีมาก เรียกชื่อว่า "[[ขุนเขาแห่งการก่อกำเนิด]]" ()

เมื่อนำภาพถ่ายจากกล้องฮับเบิลรวมกับภาพถ่ายรังสีเอ็กซ์ที่ถ่ายโดย[[กล้องโทรทรรศน์อวกาศจันทรา]]ทำให้มองเห็นแหล่งกำเนิด[[รังสีเอ็กซ์]] (จากดาวฤกษ์ใหม่) ซึ่งไม่สัมพันธ์กับโครงสร้างรูปเสา แต่กระจายเป็นหย่อม ๆ ทั่วบริเวณ ข้อมูลนี้แสดงว่าอาจจะมีการก่อตัวของดาวฤกษ์ใหม่สูงสุดในเนบิวลานกอินทรีเมื่อประมาณหนึ่งล้านปีมาแล้ว ส่วนโปรโตสตาร์ในส่วนกระจายแก๊สในโครงสร้างเสาอาจจะมีความร้อนไม่มากเพียงพอที่จะแผ่รังสีเอ็กซ์ออกมาได้

ราวต้นปี พ.ศ. 2550 นักวิทยาศาสตร์พบหลักฐานจากกล้องโทรทรรศน์อวกาศสปิตเซอร์ที่แสดงว่า โครงสร้างเสาได้ถูกทำลายลงโดยการระเบิดของ[[ซูเปอร์โนวา]]แห่งหนึ่งเมื่อประมาณ 6,000 ปีมาแล้ว แต่แสงที่แสดงรูปร่างใหม่ของเนบิวลายังเดินทางมาไม่ถึงโลกจนกว่าจะถึงสหัสวรรษหน้า

== ยอดแหลม ==
[[ไฟล์:Eaglefairy hst big.jpg|thumb|left|100px|ยอดแหลมในเนบิวลานกอินทรี]]
*'ยอดแหลม''' () เป็นภาพที่ถูกถ่ายจากกล้องโทรทรรศน์อวกาศฮับเบิล ในเดือนพฤศจิกายน พ.ศ. 2547 เป็นภาพที่แสดงถึง"ยอดแหลม"ในเนบิวลานกอินทรี ยอดแหลมนี้มีความยาวถึง 9.5 ปีแสงหรือ 91.7 ล้านล้านกิโลเมตร ข้างในมีดาวที่กำลังก่อกำเนิดอยู่ ดาวที่อยู่ข้างในนั้นอาจเกิดจากก๊าซความหนาแน่นสูงที่กำลังถล่มลงมาเพราะแรงโน้มถ่วง หรือไม่ก็ความดันจากก๊าซที่ถูกทำให้ร้อนโดยดาวที่อยู่ใกล้ ๆ ภาพนี้ประกอบไปด้วยสีหลักสองสี นั้นก็คือสีฟ้าในด้านบนของภาพสำหรับออกซิเจนเรืองแสงและสีแดงในอาณาเขตด้านล่างสำหรับไฮโดรเจนเรืองแสง

## คลังภาพ

ไฟล์:Eagle Nebula from ESO.jpg|ภาพเนบิวลานกอินทรี ภาพจากกล้องโทรทรรศน์อวกาศฮับเบิล


## อ้างอิง

## แหล่งข้อมูลอื่น

* วัตถุท้องฟ้าของเมสสิเยร์ร์ ลำดับ M16  จาก seds.org
* ภาพเนบิวลา M16  จากกล้องโทรทรรศน์อวกาศฮับเบิล

หมวดหมู่:วัตถุท้องฟ้าของเมซีเย
หมวดหมู่:กระจุกดาวเปิด
หมวดหมู่:กลุ่มดาวงู
หมวดหมู่:บริเวณเอช 2
หมวดหมู่:วัตถุท้องฟ้าของชาร์ปเลส
เอ็นเอ็มอี

**นิวมิวสิกเอกซ์เพรส** ( หรือย่อเป็น **เอ็นเอ็มอี** ()) เป็นนิตยสารดนตรีในสหราชอาณาจักร ออกเป็นรายสัปดาห์ตั้งแต่เดือนมีนาคม 1952 นิตยสารมีเนื้อหาส่วนใหญ่เกี่ยวกับดนตรีแนวร็อก อัลเทอร์นาทีฟ และอินดี และเป็นนิตยสารฉบับแรกของสหราชอาณาจักรที่รวมมีชาร์ตซิงเกิลไว้ในฉบับวันที่ 14 พฤศจิกายน ค.ศ. 1952 ยุครุ่งเรืองของนิตยสารคือในยุค 1970 โดยเป็นนิตยสารดนตรีของอังกฤษที่ขายดีที่สุดในช่วงนั้น ตั้งแต่ปี 1972-1976 ได้ร่วมใช้การเขียนแบบกอนโซ (Gonzo journalism) ต่อมาเริ่มเขียนงานเกี่ยวกับงานพังก์ร็อก โดยมีนักเขียนอย่างจูลี เบอร์ชิลล์ พอล มอร์ลีย์ โทนี พาร์สันส์  นิตยสารเริ่มจำหน่ายในรูปแบบหนังสือพิมพ์ข่าวดนตรี และค่อย ๆ เปลี่ยนรูปแบบเป็นนิตยสารในช่วงคริสต์ทศวรรษ 1980-1990 และเลิกใช้กระดาษหนังสือพิมพ์ใน ค.ศ. 1998

## อ้างอิง

หมวดหมู่:นิตยสารรายสัปดาห์
หมวดหมู่:นิตยสารดนตรี
หมวดหมู่:นิตยสารสหราชอาณาจักร
เพิร์ลแจม

**เพิร์ลแจม** () เป็นวงดนตรีร็อกสัญชาติอเมริกัน ก่อตั้งวงในซีแอตเทิล รัฐวอชิงตัน ในปี ค.ศ. 1990 ตั้งแต่เริ่มก่อตั้งวง สมาชิกในวงมี เอดดี เวดเดอร์ (ร้องนำ กีตาร์), เจฟฟ์ อเมนต์ (กีตาร์เบส), สโตน กอสซาร์ด (กีตาร์ริทึม), และไมค์ แม็กครีดี (กีตาร์ลีด) ส่วนมือกลองล่าสุดคือ แมตต์ แคเมอรอน อดีตสมาชิกวงซาวด์การ์เดนที่มาร่วมวงตั้งแต่ปี ค.ศ. 1998

อเมนต์และกอสซาร์ดได้รวมตัวกันตั้งแต่วงก่อนคือ มาเธอร์เลิฟโบน โดยวงเพิร์ลแจมก้าวสู่กระแสหลักกับผลงานเปิดตัวอัลบั้มแรก *Ten* ถือเป็นผู้นำแถวหน้าของแนวดนตรีกรันจ์ในช่วงคริสต์ทศวรรษ 1990 อย่างไรก็ตามในช่วงเวลาการทำงานของวงได้ปฏิเสธหลักการดั้งเดิมของอุตสาหกรรมดนตรี รวมไปถึงปฏิเสธการทำมิวสิกวิดีโอและการว่าจ้างในงานสาธารณะใหญ่ ๆ จำพวกที่ขายผ่านทิกเก็ตมาสเตอร์ ในปี ค.ศ. 2006 โรลลิงสโตนอธิบายเกี่ยวกับวงว่า "พวกเขาใช้เวลานับสิบปีเพื่อหนีชื่อเสียงจากของพวกเขา"

ตั้งแต่ตั้งวง พวกเขามียอดขาย 30 ล้านชุดในสหรัฐอเมริกาและยอดขายประมาณ 60 ล้านชุดทั่วโลก เพิร์ลแจมทำผลงานออลเทอร์นาทิฟร็อกยืนยาวตั้งแต่ต้นคริสต์ทศวรรษ 1990 ได้รับการยอมรับว่าเป็นวงที่มีอิทธิพลมากที่สุดในทศวรรษ ออลมิวสิกเรียกพวกเขาว่า "เป็นวงร็อกแอนด์โรลอเมริกันที่โด่งดังที่สุดในทศวรรษ 1990"

## ผลงาน
### สตูดิโออัลบั้ม
**[[Ten (Pearl Jam album)|Ten]]* (1991)
**[[Vs. (album)|Vs.]]* (1993)
**[[Vitalogy]]* (1994)
**[[No Code]]* (1996)
**[[Yield (album)|Yield]]* (1998)
**[[Binaural (album)|Binaural]]* (2000)
**[[Riot Act (album)|Riot Act]]* (2002)
**[[Pearl Jam (album)|Pearl Jam]]* (2006)
**[[Backspacer (Pearl Jam album)|Backspacer]]* (2009)
**Lightning Bolt* (2013)
**Gigaton* (2020)
**Dark Matter* (2024)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:ศิลปินสังกัดอีพิกเรเคิดส์
หมวดหมู่:ศิลปินสังกัดยูนิเวอร์ซัลมิวสิกกรุป
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2533
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากซีแอตเทิล
สถานีบางพลัด

**สถานีบางพลัด** (, รหัส BL07) เป็นสถานีรถไฟฟ้ายกระดับในเส้นทาง รถไฟฟ้ามหานคร สายเฉลิมรัชมงคล ยกระดับเหนือถนนจรัญสนิทวงศ์ และคลองบางพลัด

## ที่ตั้ง
[thumb|[ถนนจรัญสนิทวงศ์ บริเวณสถานีฯ]]
ถนนจรัญสนิทวงศ์ บริเวณด้านหน้าธนาคารกสิกรไทย สาขาบางพลัด ในพื้นที่แขวงบางอ้อ เขตบางพลัด กรุงเทพมหานคร

## แผนผังสถานี

## รายละเอียดสถานี
#### สัญลักษณ์ของสถานี
thumb|ป้ายข้อมูลฯ บริเวณทางออก
thumb|ชั้นจำหน่ายบัตรโดยสาร
ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง

#### รูปแบบของสถานี
thumb|ทัศนียภาพนอกสถานี
thumb|ชานชาลา
[thumb|รางรถไฟไปยัง [สถานีบางอ้อ ]]
เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)

#### การจัดพื้นที่ในตัวสถานี
แบ่งเป็น 2 ชั้น ประกอบด้วย
***3** ชั้นชานชาลา (Platform level)
***2** ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
***1** ชั้นระดับถนน (Ground level)

#### ทางเข้า-ออกสถานี
* **1** ซอยจรัญสนิทวงศ์ 81 , วัดบางพลัด
* **2** สำนักงานเขตบางพลัด
* **3** ซอยจรัญสนิทวงศ์ 76
* **4** ซอยจรัญสนิทวงศ์ 72 , วัดอาวุธวิกสิตาราม , วัดภาณุรังษี

## เวลาให้บริการ

## รถโดยสารประจำทาง
*  เส้นทางที่มีรถรองรับวีลแชร์

#### รถเอกชน

* **ถนนจรัญสนิทวงศ์ :** สาย 18 110 203 2-22(175) 4-49(170) กะป๊อเขียว รพ.ยันฮี - สายใต้ใหม่
* **ซอยจรัญสนิทวงศ์ 75  (ซอยภาณุรังษี) :** กะป๊อเขียว วัดจันทบางกรวย - ใต้สะพานกรุงธน

## อ้างอิง

## แหล่งข้อมูลอื่น
* แผนที่จากเว็บไซต์บีอีเอ็ม 

บางพลัด
บางพลัด
หมวดหมู่:สิ่งก่อสร้างตั้งแต่ พ.ศ. 2562
ฮอร์น

**ฮอร์น** () เป็นเครื่องดนตรีชนิดหนึ่งอยู่ในประเภทเครื่องเป่าทองเหลือง เป็นเครื่องดนตรี High-Brass มีกำพวดขนาดค่อนข้างเล็ก มีโรเตอร์ (เฟรนช์ฮอร์น) และมีวาล์ว (บี-แฟลตฮอร์น) ในการเปลี่ยนเสียง โดยมากจะใช้ในวงโยธวาทิต วงดนตรีลูกทุ่ง จนถึงวงออเคสตรา และแตรวง เดิมเครื่องดนตรีชนิดนี้นิยมเรียกว่า เฟรนช์ฮอร์น แต่สมาคมฮอร์นนานาชาติ () แนะนำให้ใช้ชื่อว่า *ฮอร์น* ตั้งแต่ พ.ศ. 2514 

ฮอร์นให้เสียงค่อนข้างกว้าง เพราะลำโพงค่อนข้างกว้าง และจะให้เสียงนุ่มนวลในเสียงเบา นิยมใช้บรรเลงในวงซิมโฟนีออร์เคสตรา

## อ้างอิง

หมวดหมู่:เครื่องลมทองเหลือง

หมวดหมู่:ฮอร์น
สราวุฒิ พุ่มทอง

**สราวุฒิ พุ่มทอง** ชื่อเล่น **ทีน** (เกิด 29 มีนาคม พ.ศ. 2521) เป็นนักแสดงชาวไทย

## ประวัติ
**สราวุฒิ พุ่มทอง** ชื่อเล่น **ทีน** (มีชื่อเล่นจริงๆว่า ทอม) เกิดเมื่อวันที่ 29 มีนาคม พ.ศ. 2521 จบการศึกษาระดับประถมศึกษาจาก **โรงเรียนหาดเจ้าสำราญ - พรหมานูกูล** ระดับมัธยมศึกษาจาก **[[โรงเรียนพรหมานุสรณ์จังหวัดเพชรบุรี]]** ระดับปริญญาตรีจาก '''คณะรัฐศาสตร์ มหาวิทยาลัยรามคำแหง'''

**สราวุฒิ พุ่มทอง** มีผลงานเพลงในนามศิลปินกลุ่ม **[[ทีนเอจเกรดเอ|Teen 8 Grade A]]** ร่วมกับ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ) ต่อมาออกผลงานในฐานะศิลปินดูโอในนาม The Two Men Show คู่กับ คิมหันต์ วัฒน์รณชัย (คิม) อีกทั้งยังมีผลงานแสดงละครอีกหลายเรื่อง เช่น ฉลุย, ถนนสายหัวใจ, เจ้าบ่าวก้นครัว และยังเป็นพิธีกรรายการโทรทัศน์หลายรายการ ส่วนผลงานภาพยนตร์อย่างเช่น ผีหัวขาด 2, หลวงพี่เท่ง, เสือภูเขา และ พระ เด็ก เสือ ไก่ วอก

ชีวิตส่วนตัว หมั้นกับสาวนอกวงการ น้อง - วิฤดา สุนทรศิริ เมื่อเดือน กรกฎาคม พ.ศ. 2550 และฉลองมงคลสมรสเมื่อเดือนพฤศจิกายน พ.ศ. 2550

## ผลงาน
### ภาพยนตร์
* มนต์ผีบอก (2547)
* หลวงพี่เท่ง (2548)
* เสือภูเขา (2548)
* พระ เด็ก เสือ ไก่ วอก (2549)
* พ่อของสราสราสรา (2554)
* หลวงพี่เท่ง Comeback (2567)

### รายการโทรทัศน์
* ทีน for teen ช่อง 5
* ระเบิดเถิดเทิง ช่อง 5
* ลับสมอง
* ยุทธจักรนักจำ ช่อง 9
* 4 ซ่าส์ท้าตะลุย
* 5 อภินิหาร
* เกมนักชิม
* เกมจารชน ช่อง 5 พิธีกรภาคสนาม ช่วง ผงซักฟอกบรีส
* คิดดีคิดสนุก ช่อง 7HD
* ไทยเฟรนด์ทริป มิตรถิ่นแดนไทย ช่อง 7HD

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

* รักทีนเอจ ต้องเกรด A (2541) ช่อง 5
* ห้าวเล็กเล็ก (2543) ช่อง 7
* กลิ่นสีและกาวแป้ง (2544) ช่อง ไอทีวี
* เขยฃ่าส์ พ่อตาแสบ (2544) ช่อง 5
* ถนนสายหัวใจ (2545) ช่อง ไอทีวี
* บ่วงบรรจถรณ์ (2545) ช่อง 7
* แก่งกระโดน (2550) ช่อง 7
* บาปรักทะเลฝัน (2560) ช่อง 3 เอสดี
* ท่วงทำนองที่เลือนหาย (2569) ช่องไทยพีบีเอส

### ผลงานเพลง

## อ้างอิง

หมวดหมู่:บุคคลจากอำเภอบ้านแหลม
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:นักแสดงจากจังหวัดเพชรบุรี
หมวดหมู่:นักร้องจากจังหวัดเพชรบุรี
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
โทคิโนะคาเคระ / ทเวนตีโฟร์กะรัตส์ -ไทป์ อีเอ็กซ์-

**โทคิโนะคาเคระ / ทเวนตี้โฟร์กะรัต -ไทป์ อีเอ็กซ์-** () เป็นซิงเกิลที่ 25 ของเอ็กซ์ไซล์ ออกจำหน่ายวันที่ 29 สิงหาคม พ.ศ. 2550 ในรูปแบบดับเบิ้ล เอ ไซด์ ซิงเกิล เปิดตัวในอันดับ 2 ออริกอนชาร์ตด้วยยอดขาย 95,299 แผ่น และมียอดขายรวม 141,161 แผ่น เป็นอันดับที่ 53 ของออริกอนชาร์ตประจำปี ค.ศ. 2007

เพลง "โทคิโนะคาเคระ" เพลงเป็นประกอบละครเรื่อง "ยามะอนนะ คาเบะอนนะ" นำแสดงโดย เคียวโกะ ฟูคาดะ ทางช่องฟูจิทีวี 

เพลง "24karats -type EX-" เป็นเพลงที่ร้องร่วมกับระหว่าง EXILE, Sowelu และ DOBERMAN INC โดยมีซิงเกิลคู่กัน คือ 24karats -type S- ซึ่งเป็นของ Sowelu

มิวสิกวิดีโอเพลง "โทคิโนะคาเคระ" มี 2 เวอร์ชัน คือ เวอร์ชันแรกจะอยู่ในซิงเกิล "โทคิโนะคาเคระ / 24karats -type Ex-" และอัลบั้ม "EXILE LOVE" อีกเวอร์ชันหนึ่งใช้ชื่อว่า "時の描片~トキノカケラ~ (CATCHY BEST Version)" อยู่ในเบสท์อัลบั้ม "EXILE CATCHY BEST"

ในซีดีล็อตแรกจะมีเพลง "Together" รวมอยู่ด้วย โดยมีการร้องใหม่ทั้งหมดและ TAKAHIRO ได้มาร้องเพลงนี้แทนเสียงสมาชิกเดิม คือ SHUN
## รายชื่อเพลง
# 時の描片~トキノカケラ~
# 24karats -type EX- / Sowelu, EXILE, DOBERMAN INC
# 時の描片~トキノカケラ~ (instrumental)
# 24karats -type EX- / Sowelu, EXILE, DOBERMAN INC (instrumental)
# Together (เฉพาะซีดีล็อตแรกเท่านั้น)
## มิวสิกวิดีโอ
# 時の描片~トキノカケラ~ (Video Clip)
# 24karats -type EX- / Sowelu, EXILE, DOBERMAN INC (Video Clip)
## ชาร์ต
;ชาร์ตออริกอน (ในญี่ปุ่น)

หมวดหมู่:เพลงญี่ปุ่น
หมวดหมู่:เพลงของเอ็กซ์ไซล์
พลิกปมอาถรรพ์สยองโลก

พลิกปมอาถรรพ์สยองโลก เป็นภาพยนตร์ดราม่าสยองขวัญเหนือธรรมชาติ สัญชาติอเมริกันปี 2005 กำกับโดย Scott Derricksonซึ่งร่วมเขียนบทกับ Paul Harris Boardmanนักแสดงนำ ได้แก่ Laura Linney , Tom Wilkinson , Campbell Scott , Colm Feore , Jennifer Carpenter , Mary Beth Hurt , Henry Czernyและ Shohreh Aghdashlooภาพยนตร์เรื่องนี้ติดตาม Linney ผู้ประกาศตนว่าไม่เชื่อพระเจ้าซึ่งทำหน้าที่เป็นทนายความให้กับบาทหลวงประจำตำบล (Wilkinson) ที่ถูกกล่าวหาว่าฆ่าคนโดยประมาทหลังจากทำการไล่ผีเรื่องราวได้รับแรงบันดาลใจจากคดีจริงของ Anneliese Michel

## นักแสดง
* Jennifer Carpenter เป็น อิมีลี
* ทอม วิลกินสัน  เป็น พ่อของริชาร์ด มัวร์
* Laura Linney เป็น อลิน คริสเตียน บรูเนอร์ 
* Campbell Scott เป็น อีธาน โทมัส
* Duncan Fraser เป็น Dr. Cartwright 
* Shohreh Aghdashloo เป็น Dr. Sadira Adani
* Ken Welsh เป็น Dr. Mueller
* Mary Black เป็น Dr. Vogel
* Henry Czerny เป็น Dr. Briggs
* J. R. Bourne เป็น เรย์ 
* Joshua Close เป็น เจสัน 
* Colm Feore เป็น Karl Gunderson 
* Mary Beth Hurt เป็น Judge Brewster
* Andrew Wheeler เป็น นาธาเน็ล โรส 
* Marilyn Norry เป็น มาเรีย โรส
* Katie Keating เป็น อลิซ โรส

## อ้างอิง

http://www.sonypictures.com/homevideo/theexorcismofemilyrose/index.html 

## แหล่งข้อมูลอื่น
* 
* ข้อมูลภาพยนตร์เรื่องพลิกปมอาถรรพ์สยองโลกในเว็บไวต์หนังดี
* Q&A on the film with screenwriters Scott Derickson and Paul Harris Boardman

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์คริสเตียน
หมวดหมู่:ภาพยนตร์คาทอลิก
พีลยูส

thumb|พีลยูส
ในเทพปกรณัมกรีก **พีลยูส** () หรือ **พีลิอุส** () เป็นเจ้านครไทอาซึ่งเป็นแคว้นหนึ่งของอาณาจักรชาวเมอร์มิดอน และเป็นเจ้าของดาบศักดิ์สิทธิ์ซึ่งทำให้พระองค์ทรงเป็นผู้ชนะในการรบทุกครั้ง มีชายาเป็นนางพรายสมุทรนามว่าเธติส ทั้งสองมีโอรสแสนเกรียงไกรนามว่าอคิลลีส

## อ้างอิง

*Homer, *[[Iliad]]* XVIII, 78-87;

หมวดหมู่:พระมหากษัตริย์ในเทพปกรฌัมกรีก
หมวดหมู่:ลูกเรืออาร์โก
อุ๊ยส์! คันอะไรในกุงเกง (อีกแล้ว)

อุ๊ยส์! คันอะไรในกุงเกง หรือในชื่อภาษาอังกฤษ (More Ants In The Pants) ออกฉายแล้วเมื่อวันที่ 14 มีนาคม พ.ศ. 2545 

## นักแสดง
* Tobias Schenke เป็น ฟรอเลี่ยน โทมัส
* Axel Stein เป็น เรด บูล
* Diana Amft เป็น Maja Paradis
* Rebecca Mosselman เป็น Silke

หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์เยอรมัน
หมวดหมู่:ภาพยนตร์ที่ถ่ายทำในประเทศเยอรมนี
เชร็ค 3 (วิดีโอเกม)

## ผู้พากย์เสียงตัวละคร
* John Cleese ... King Harold, Narrator
* Michael Gough ... เชร็ค, Announcer
* Mark Moseley ... เจ้าลาด็องกี้, Stage Hand, Bandit #3
* Andre Sogliuzzo ... Puss in Boots, Jock Captain, Pirate #1, Evil Trees
* James Arnold Taylor ... Arthur Pendragon (Artie) , Prince Charming, โนม
* Holly Fields ... Princess Fiona, Witch #3, Ogre Baby
* Erin Mathews ... Sleeping Beauty, Witch #4, Dronkey
* Jon Curry ... Merlin, Evil Knight #3, Pirate #2
* Natalie Lander ... Lady of the Lake, Witch #2, Ogre Baby
* Jim Meskimen ... Hook, Attendant #2, Geek
* Cody Cameron ... Pinocchio, Evil Pinocchio, Jock #2
* Susan Blakeslee ... Wicked Queen, Witch #1, Dronkey
* Sean Bishop ... Cyclops, Attendant #3
* Conrad Vernon ... Gingy (Gingerbread Man), Evil Knight #1, Jock #1
* Phil Lamarr ... Sir Lancelot, Peasant #2, Attendant #1
* Jess Harnell ... Pirate Captain, Peasant Actor, Evil Knight #3
* Amanda Troop ... ซินเดอเรลล่า, Dronkey, Ogre Baby
* Roger Rose ... Peasant #1, Bandit #1, Pirate #3
* Margaret Tang ... Director
* Tom McGrath ... Skipper

## แหล่งข้อมูลอื่น
* Activision Official Website
* Shrek the Third - the Official Game Website 
* Shrek the Third Walkthrough and Strategy Guide 
* Shrek the Third at MobyGames
* ''Shrek the Third'' page  at Gamespot
* ''Shrek the Third'' at Gaming.Wikia

หมวดหมู่:วิดีโอเกมที่ออกวางจำหน่ายเมื่อปี พ.ศ. 2550
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมอาร์เคด
หม่อมเจ้าครรชิตพล อาภากร

พลเรือเอก **หม่อมเจ้าครรชิตพล อาภากร** (22 พฤษภาคม พ.ศ. 2450 – 20 กุมภาพันธ์ พ.ศ. 2509) เป็นพระโอรสในพระเจ้าบรมวงศ์เธอ กรมหลวงชุมพรเขตอุดมศักดิ์ ประสูติแต่หม่อมช้อย อาภากร ณ อยุธยา (สกุลเดิม วิจิตรานุช) และเป็นผู้บัญชาการทหารเรือ เมื่อวันที่ 1 ตุลาคม พ.ศ. 2507 สืบต่อจากพลเรือเอก สวัสดิ์ ภูติอนันต์ นอกจากนั้นหม่อมเจ้าครรชิตพล อาภากร ยังดำรงตำแหน่งผู้ช่วยทูตทหารเรือ ณ กรุงวอชิงตัน ดี.ซี. ประเทศสหรัฐอเมริกา ในปี พ.ศ. 2486-พ.ศ. 2490 อีกด้วย

หม่อมเจ้าครรชิตพล อาภากร เสกสมรสกับหม่อมเจ้าดวงทิพโชติแจ้งหล้า รพีพัฒน์ พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ มีโอรสธิดา ดังนี้
* หม่อมราชวงศ์ชาย ถึงแก่กรรมตั้งแต่เด็ก
* หม่อมราชวงศ์ทิพภากร วรวรรณ สมรสกับหม่อมราชวงศ์วิบูลย์เกียรติ วรวรรณ (พระโอรสในพระเจ้าวรวงศ์เธอ กรมหมื่นนราธิปพงศ์ประพันธ์) มีบุตรธิดา คือ 
** หม่อมหลวงเกียรติกร วรวรรณ
** หม่อมหลวงสุทธิ์ธรทิพย์ วรวรรณ
* หม่อมราชวงศ์ชาย ถึงแก่กรรมตั้งแต่เด็ก
* หม่อมราชวงศ์ชาย ถึงแก่กรรมตั้งแต่เด็ก
* หม่อมราชวงศ์พรระพี อาภากร สมรสกับอุมาภร อาภากร ณ อยุธยา (สกุลเดิม ศุภสมุทร) มีบุตรคือ
** หม่อมหลวงพงศ์ระพีพร อาภากร

พลเรือเอก หม่อมเจ้าครรชิตพล อาภากร สิ้นชีพิตักษัยเมื่อวันที่ 20 กุมภาพันธ์ พ.ศ. 2509 ขณะเป็นผู้บัญชาการทหารเรือ สิริชันษา 58 ปี ต่อมา พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินไปในการพระราชทานเพลิงศพ พลเรือเอก หม่อมเจ้าครรชิตพล อาภากร ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อตอนเย็นของวันพฤหัสบดีที่ 14 เมษายน พ.ศ. 2509

## พระเกียรติยศ

### เครื่องราชอิสริยาภรณ์ไทย

  

### ต่างประเทศ

*  :
** พ.ศ. ไม่ปรากฏ - 80x80px เครื่องอิสริยาภรณ์เมฆและธวัช ชั้นที่ 2
*  :
** พ.ศ. ไม่ปรากฏ - 80x80px เครื่องอิสริยาภรณ์กิตติคุณด้านการบริการ ชั้นที่ 1
*  :
** พ.ศ. ไม่ปรากฏ - 80x80px เครื่องราชอิสริยาภรณ์ดาบ ไม่ปรากฏชั้น

### พระยศ

#### พระยศทางทหาร

* 1 เมษายน พ.ศ. 2474: นายเรือเอก
* 1 เมษายน พ.ศ. 2481: นายนาวาตรี
* 19 มิถุนายน พ.ศ. 2484: นายนาวาโท
* 1 กรกฎาคม พ.ศ. 2485: นายนาวาเอก
* 1 มกราคม พ.ศ. 2491: พลเรือตรี
* 1 มกราคม พ.ศ. 2497: พลเรือโท
* 1 มกราคม พ.ศ. 2502: พลเรือเอก

## พงศาวลี




## อ้างอิง

หมวดหมู่:หม่อมเจ้าชาย
หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:บุคคลจากโรงเรียนอัสสัมชัญ
หมวดหมู่:ราชสกุลอาภากร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้ได้รับเหรียญรัตนาภรณ์ อ.ป.ร.3
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:หม่อมเจ้า ชั้น 5
สถานีโทรทัศน์สาธารณะจอร์เจีย (ประเทศจอร์เจีย)

**โทรทัศน์สาธารณะของจอร์เจีย** (; ) เป็นสถานีโทรทัศน์สาธารณะของประเทศจอร์เจีย โดยในปัจจุบันคือ **วันทีวี** สัญลักษณ์คืออักษรย่อในภาษาจอร์เจียสีเขียวมีเส้นสีขาวทับ แบบตรงใช้ในสื่อสิ่งพิมพ์ แบบเอียงใช้ในมุมจอบนซ้ายของโทรทัศน์ จะเคลื่อนไหวอยู่ตลอดเวลา แม้แต่ช่วงโฆษณา ซึ่งใช้มาจนถึงพฤศจิกายน พ.ศ. 2551 หลังจากนั้นก็กลายเป็นวันทีวี ตั้งแต่ ธันวาคม ในปีเดียวกัน เป็นต้นมา สัญลักษณ์ก็ถูกแปลงมาเป็น ตัวเลขอารบิกเป็นเลขหนึ่ง ออกลายเงางาม วันทีวี ในปัจจุบัน ไม่ได้มีแค่ทีวีสาธารณะอย่างเดียว แต่วันทีวี ก็มีกิจการวิทยุสาธารณะอีกด้วย สถานีโทรทัศน์แห่งนี้มีชื่อเสียงมากในการนำเสนอข่าวอีกด้วย

## แหล่งข้อมูลอื่น
* สถานีโทรทัศน์สาธารณะจอร์เจีย (วันทีวี)

หมวดหมู่:สถานีโทรทัศน์ในประเทศจอร์เจีย
กำธร พุ่มหิรัญ

พลเรือเอก **กำธร พุ่มหิรัญ** (22 มิถุนายน พ.ศ. 2494) ชื่อเล่น **ติ๊ด**
เป็นนายทหารเรือชาวไทย อดีต ผู้บัญชาการทหารเรือ ได้รับโปรดเกล้าโปรดกระหม่อมแต่งตั้งเป็นผู้บัญชาการทหารเรือสืบต่อจาก พลเรือเอก สถิรพันธุ์ เกยานนท์ ที่เกษียณอายุราชการในเดือนตุลาคม พ.ศ. 2551

## ประวัติ
เกิดเมื่อวันที่ 22 มิถุนายน พ.ศ. 2494 เป็นบุตรของนายอรุณ พุ่มหิรัญ อดีตรองปลัดกระทรวงเกษตรและสหกรณ์ อดีตราชองครักษ์พิเศษ  กับนางนันทนา พุ่มหิรัญ

## การศึกษา
จบการศึกษาจากโรงเรียนอัสสัมชัญธนบุรี โรงเรียนอำนวยศิลป์พระนคร โรงเรียนเตรียมทหารรุ่นที่ 10 (ตท.10) โรงเรียนนายเรือรุ่นที่ 67 โรงเรียนเสนาธิการทหารเรือรุ่นที่ 45 วิทยาลัยการทัพเรือรุ่นที่ 29 วิทยาลัยป้องกันราชอาณาจักรรุ่นที่ 46 และหลักสูตรจากต่างประเทศอีก 4 หลักสูตร

## การทำงาน
กำธร พุ่มหิรัญ รับราชการเป็นผู้บังคับบัญชาจากระดับล่างไปจนถึงผู้อำนวยการกอง ผู้ช่วยทูตทหารเรือ รองเจ้ากรมยุทธการทหารเรือ ผู้บัญชาการกองเรือฟริเกตที่ 1 กองเรือยุทธการ และเป็นประธานคณะที่ปรึกษากองทัพเรือ ได้รับการแต่งตั้งเป็นราชองครักษ์พิเศษ เมื่อ วันที่ 1 ธันวาคม พ.ศ. 2547พลเรือเอก กำธร ถือเป็นแกนนำเตรียมทหารรุ่น 10 อีกคนหนึ่ง ชีวิตส่วนตัวสมรสกับนางดวงพร พุ่มหิรัญ มีบุตรชาย 1 หญิง 3

เป็นคนสนิทของ พลเรือเอก สถิรพันธุ์ เกยานนท์ อดีตผู้บัญชาการทหารเรือคนก่อนหน้านี้ ได้รับแต่งตั้งให้เป็นผู้บัญชาการทหารเรือเมื่อวันที่ 1 ตุลาคม พ.ศ. 2551 หลังจากที่ พลเรือเอก สถิรพันธุ์ เกษียณอายุราชการไป

ในปี พ.ศ. 2552 เขาเป็นผู้ปฏิบัติงานในกองอำนวยการแก้ไขสถานการณ์ฉุกเฉิน (กอฉ.) ตามคำสั่งสำนักนายกรัฐมนตรีที่ 98/2552 ในเหตุการณ์ ความไม่สงบทางการเมืองในประเทศไทย เมษายน พ.ศ. 2552

## การกีฬา
พลเรือเอก กำธร พุ่มหิรัญ เป็นนายกสมาคมเรือพายแห่งประเทศไทยในปี พ.ศ. 2550 และเป็น กรรมการโอลิมปิคแห่งประเทศไทย วาระปี พ.ศ. 2552 - พ.ศ. 2556 และยังเป็นนายกสมาคมแข่งเรือใบแห่งประเทศไทยอีกด้วย

## การเมือง
หลังการเลือกตั้งเมื่อวันที่ 3 กรกฎาคม พ.ศ. 2554 แล้ว นางสาวยิ่งลักษณ์ ชินวัตร ได้รับโปรดเกล้าฯให้ดำรงตำแหน่งนายกรัฐมนตรี ได้ปรากฏข่าวว่า พลเรือเอก กำธร ซึ่งจะเกษียณอายุราชการในปลายเดือนกันยายน ปีเดียวกันนี้ เป็นผู้ที่มีรายชื่อที่จะดำรงตำแหน่งรัฐมนตรีว่าการกระทรวงกลาโหมด้วย แต่ในที่สุดตำแหน่งนี้ก็เป็นของ พล.อ.ยุทธศักดิ์ ศศิประภา อดีตปลัดกระทรวงกลาโหม

ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

* :
** พ.ศ. 2553 - 80x80px เหรียญปิงกัต จาซา เกมิลัง (เท็นเทรา)

## อ้างอิง

## แหล่งข้อมูลอื่น
* ประวัติจากกองทัพเรือ

หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย​
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนนายเรือ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนอัสสัมชัญธนบุรี
หมวดหมู่:คณะกรรมการโอลิมปิคแห่งประเทศไทย
หมวดหมู่:บุคคลจากโรงเรียนเสนาธิการทหารเรือ
หมวดหมู่:บุคคลจากวิทยาลัยการทัพเรือ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับรางวัลเกียรติยศจักรดาว
หมวดหมู่:พลเรือเอกกองทัพเรือไทย
สถานีโทรทัศน์สาธารณะจอร์เจีย

**สถานีโทรทัศน์สาธารณะจอร์เจีย** อาจหมายถึง
* สถานีโทรทัศน์สาธารณะจอร์เจีย (ประเทศจอร์เจีย) (Georgian Public Broadcasting) สถานีโทรทัศน์ในประเทศจอร์เจีย
* สถานีโทรทัศน์สาธารณะจอร์เจีย (สหรัฐอเมริกา) (Georgia Public Broadcasting) สถานีโทรทัศน์ในรัฐจอร์เจีย สหรัฐอเมริกา
ชนิสาร์ บังคมเนตร

**ชนิสาร์ บังคมเนตร (Chanisar Bangkomnet)**  **(Oum)** เกิดเมื่อวันอังคารที่ 22 สิงหาคม พ.ศ. 2532 ก้าวเข้าสู่วงการโดยการประกวด Miss Teen Thailand ปี 2007 ได้รับตำแหน่งรองอันดับ 2 พ่วงกับตำแหน่ง สาวผิวเนียนใสไร้แผลเป็น หรือ Miss Hirudoid ละครเรื่องแรกที่แสดงคือ หมู่ 7 เด็ดสะระตี่ ทางช่อง 7

เป็นบุตรสาวคนโตของคุณไพบูลย์ บังคมเนตร และคุณมะลิ บังคมเนตร มีพี่น้อง 2 คนคือ ณัฐดนัย บังคมเนตร (อ้น) และปานรดา บังคมเนตร (เอื้อม) โดยอุ้มจบการศึกษาในระดับมัธยมศึกษา แผนวิทยาศาสตร์-คณิตศาสตร์ กลุ่มภาษาเยอรมันจาก โรงเรียนเตรียมอุดมศึกษา และในระดับปริญญาตรีจาก คณะนิติศาสตร์ จุฬาลงกรณ์มหาวิทยาลัย

ปัจจุบันอุ้มประกอบอาชีพทนายความอยู่ที่ประเทศเยอรมนี

## การศึกษา
* ชั้นอนุบาล                          - โรงเรียนสมถวิล ราชดำริ
* ชั้นประถมศึกษา                  - โรงเรียนทับทอง
* ชั้นมัธยมศึกษาตอนต้น        - โรงเรียนนวมินทราชินูทิศ บดินทรเดชา
* ชั้นมัธยมศึกษาตอนปลาย    - โรงเรียนเตรียมอุดมศึกษา (รุ่น 67)
* ปริญญาตรี   - คณะนิติศาสตร์ จุฬาลงกรณ์มหาวิทยาลัย (รุ่น 51) 
* สอบได้คณะทันตแพทยศาสตร์ มหาวิทยาลัยศรีนครินทรวิโรฒ แต่ภายหลังสละสิทธิ์
* ปริญญาโท   - มหาวิทยาลัยแมนเชสเตอร์ (Master of Laws) 
* ปริญญาโท   - มหาวิทยาลัยลูทวิช-มัคซีมีลีอานแห่งมิวนิก (Master of Laws)
* ปริญญาโท   - Heinrich Heine University Düsseldorf (Master of Laws)

นอกจากนี้ ในปี พ.ศ. 2549 อุ้มได้เดินทางไปศึกษา ณ ประเทศเยอรมนีเป็นเวลา 1 ปี ที่โรงเรียน Gymnasium in der Glemsaue ในเมือง Ditzingen รัฐบาเดิน-เวือร์ทเทมแบร์ก

## ผลงาน
### ละคร

### โฆษณา
* โฆษณาภาพยนตร์สั้น Oriental Princess

### ถ่ายแบบ
* Ray Model ประจำนิตยสาร Ray

## อ้างอิง
* ทำเนียบ Miss Teen Thailand

## แหล่งข้อมูลอื่น
* บริษัท ทีวีธันเดอร์
* นิตยสาร Ray 

หมวดหมู่:มิสทีนไทยแลนด์
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากโรงเรียนนวมินทราชินูทิศ บดินทรเดชา
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร‎‎
หมวดหมู่:นางงามไทย